**Százhalombattai Helyi Választási Iroda Vezetőjének**

**KÖZLEMÉNYE**

**a települési nemzetiségi önkormányzati jelöltek állításához szükséges ajánlások számának közzétételéről**

 A nemzetiségi önkormányzati választásokat a választási eljárásról szóló 2013. évi XXXVI. törvény 309. § (1) bekezdése alapján a Nemzeti Választási Bizottság tűzi ki.

 A Nemzeti Választási Bizottság – a nemzetiségek jogairól szóló 2011. évi CLXXIX. törvény (a továbbiakban: Njtv.) 56. § (1)-(3) bekezdései alapján, az Njtv. 1. számú mellékletében felsorolt 13 nemzetiség esetében – a 8/2024. számú határozatával a nemzetiségi önkormányzati képviselők 2024. évi általános választását 2024. június 9. napjára – az Európai Parlament tagjainak, valamint a helyi önkormányzati képviselők és polgármesterek közös eljárásban tartott 2024. évi általános választásának napjára – tűzte ki és egyidejűleg meghatározta a jelöltállításhoz szükséges ajánlások számát.

 Az Njtv. 56. § (1) bekezdés a) pontja szerint a települési nemzetiségi önkormányzati képviselők általános választását ki kell tűzni, ha a településen az adott nemzetiséghez tartozó személyek száma – a legutóbbi népszámlálásnak az adott nemzetiséghez tartozásra vonatkozó kérdéseire nyújtott adatszolgáltatás nemzetiségenként összesített adatai szerint – a 25 főt eléri.

Százhalombatta településen a következő nemzetiségek esetében kerülhet sor a **települési nemzetiségi önkormányzati képviselők**választására: görög, német, roma, román, szerb.

 A jelöltállításhoz szükséges ajánlások számát az alábbi táblázat tartalmazza:

|  |  |  |  |
| --- | --- | --- | --- |
| **Nemzetiség** | **A választópolgárok száma a kitűzéskor** | **Szükséges ajánlások száma** | **Megválasztható képviselők száma** |
| görög | 43 | 5 | 3 |
| német | 12 | 5 | 3 |
| roma | 13 | 5 | 3 |
| román | 41 | 5 | 3 |
| szerb | 73 | 5 | 3 |

A települési nemzetiségi önkormányzati képviselőjelölt állításához szükséges ajánlások számát az Európai Parlament tagjai, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban lebonyolított 2024. évi általános választásán a választási irodák hatáskörébe tartozó feladatok végrehajtásának részletes szabályairól, a választási eredmény országosan összesített adatai körének megállapításáról, a fővárosi és vármegyei kormányhivatal választásokkal összefüggő informatikai feladatai ellátásának részletes szabályairól, valamint a közös eljárásban használandó nyomtatványokról szóló 2/2024. (III. 11.) IM rendelet 7. § (2) bekezdésének a) pontjában foglalt feladatkörömben eljárva teszem közzé.

Százhalombatta, 2024. április 4.

 Dr. Turbucz Sándor s.k.

 címzetes főjegyző

 Helyi Választási Iroda Vezetője